Vols aprofitar l'estiu per aprendre a pintar, descobrir la història d'un altre país, aprofundir en alguna matèria dels teus estudis o millorar un idioma?
L'estiu és una bona ocasió de formar-te d'una manera més relaxada.
Entre juny i setembre, moltes institucions i entitats ofereixen tot de cursos i propostes formatives.
Gairebé totes les universitats organitzen cursos d'estiu, monogràfics o d'especialització.
Si ets estudiant poden complementar les assignatures dels teus estudis.
Molts cursos són reconeguts com a crèdits de lliure elecció.
I si en aquests moments no ets estudiant universitari també pots aprofitar l'ocasió per formar-te en alguna matèria concreta.
Tingues en compte que els cursos d'estiu, en general, no són tan densos com ho són durant el curs lectiu.
De vegades poden incloure activitats de lleure.
També n'hi ha que es fan en línia.
Activitats d'estiu a les universitats
La Xarxa Telemàtica Educativa de Catalunya recull les activitats d'estiu organitzades per les diferents universitats catalanes.
La majoria comencen els cursos a principis del mes de juliol.
Universitat Catalana d'Estiu (UCE)
La Universitat Catalana d'Estiu organitza seminaris, tallers i cursos multidisciplinars bàsicament a Prada de Conflent, però també a Barcelona i Manresa.
Té una llarga tradició (ni més ni menys que 50 anys).
S'adreça a persones de divuit anys en endavant, que, a més de les activitats formatives, poden participar en debats, actes commemoratius, homenatges, escursions, espectacles de teatre, música clàssica, música tradicional, rock, cançó i cinema.
Universitat Progressista d'Estiu de Catalunya (UPEC)
Aquesta iniciativa va néixer al 2004 com a espai de trobada, reflexió i estudi dels temes que preocupen els sectors socials progressistes de Catalunya.
Aquests cursos d'estiu tracten bàsicament qüestions d'actualitat política.
Aplega les universitats dels Països Catalans i proposa activitats acadèmiques, lúdiques i d'intercanvi -no només a l'estiu.
Molts dels cursos que es fan en aquest espai de cooperació interuniversitària són reconeguts com a crèdits de lliure elecció.
La pàgina Educaweb recull totes aquelles activitats formatives d'estiu que realitzen les universitats de l'Estat.
The Summer University Project va néixer al 1988 amb la intenció de promoure la integració europea.
Aquesta iniciativa combina aspectes acadèmics, com classes per aprendre llengües estrangeres, amb diferents cursos tècnics passant per activitats multiculturals.
El programa té una durada d'entre una i quatre setmanes.
Centres cívics, associacions i tot tipus d'entitats organitzen cursos, seminaris i tallers, perquè et puguis iniciar o aprofundir a l'estiu, d'una forma més relaxada, en aquells àmbits que t'interesen (arts plàstiques, salut, natura, humanitats, música, esport...).
En aquesta pàgina pots trobar les adreces i les activitats dels diferents casals cívics Catalunya.
Xarxa d'equipaments Cívics de Catalunya (xeCat)
Al web de la xarxa d'equipaments Cívics de Catalunya (xeCat) hi trobaràs el directori on localitzar aquells que tens més propers, i el cercador de les activitats que porten a terme.
Biblioteques públiques de Catalunya
En aquest web de la Generalitat trobaràs informació actualitzada sobre els recursos i les activitats programades a les biblioteques públiques d'arreu del territori.
El 52 centres cívics de Barcelona són espais oberts a tothom i propers als ciutadans.
Tot i que cada centre té el seu propi funcionament i identitat, tots estan relacionats entre si formant una xarxa.
Els cursos, cursets i tallers centren les activitats de moltes entitats a Catalunya.
Pots cercar aquelles que imparteixen la formació que t'interessa a la Guia d'entitats del Departament de Justícia, una aplicació que permet accedir a informació sobre associacions, les fundacions privades, els col·legis professionals, les acadèmies corporatives, les entitats religioses i les federacions.
L'oferta de cursos d'empreses privades i particulars és difícilment abastable, però alguns dels principals cercadors et poden orientar en la cerca d'allò que t'interessa.
I si el que vols és centrar-te a aprendre idiomes, gaudeix dels nombrosos cursos que es programen a l'estiu: n'hi ha d'intensius, de no tant intensius, presencials o en línia, o també programes d'estades a l'estranger per perfeccionar les teves competències lingüístiques.
A l'apartat d'idiomes de Jove.cat trobaràs informació sobre diferents opcions per aprendre idiomes a Catalunya, a l'estranger o per internet.
També pots aprofitar l'estiu per fer el salt, marxar de viatge... i milllorar un idioma estranger en primera línia!